Generalforsamling i Finderup By og land d. 19.3.26

1. Valg af referent
Mona er valgt
2. Valg af stemmetællere
Uffe og HP er valgt
3. Valg af dirigent
Steffen er valgt
4. Formandens beretning og drøftelse af foreningens forhold
(ses nederst i referatet)
5.Regnskab. Kassereren har ordet . Regnskabet er fint, og økonomi ligeså.

6. Indkomne forslag
Der er ikke kommet nogen

7. Fastsættelse af kontingent for 2026
Vi fortsætter med den nuværende takst.

8. Valg af bestyrelsesmedlemmer
På valg:	 Mette Bøgh Stendal Helberg (villig til genvalg)
	Jon Bach Pedersen (villig til genvalg)
Begge er genvalgt

9. Valg af suppleant 	Jørgen Koedfoed   (villig til genvalg) 
		Jørgen er genvalgt

10. Valg af revisor  Tove Lillian Christiansen (villig til  genvalg) 
		Tove er genvalgt.

11. Evt. 
Finn understreger at det er vigtigt at understøtte kirken, da der er mangel på præster osv. Det er vigtigt at By og Land fortsætter deres arrangementer her.
Ros til bestyrelsen
Forslag om fartkasser med blink ved indkørsel til byen
Kan man flytte rundkørselsskiltet?
Cadeau til alle frivillige der har hjulpet i Vildmarken
Der kommer 112 biler i rundkørslen på 20 minutter i spidsbelastning
Der er pt 533 underskriften til motorvejs indsigelse/borgerforslag. Der skal 600 til. 









Formandens beretning
Det har igen været et begivenhedsrigt år fyldt med gode oplevelser. Finderup og omegn viser stadigt et stærkt fællesskab og stort engagement – I deltager alle flittigt i vores forskellige aktiviteter.
Jeg vil gerne starte ganske typisk for sådan en beretning her – nemlig med at opsummere hvad der egentlig er sket i det sidste års tid:
Der har været mange arrangementer – både velkendte og nye. Traditionerne holdes i hævd med Sct. Hans og Hærvejsmarchen, begge dele samler altid mange mennesker, der deler den gode stemning, samtalerne og nogle hyggelig timer. Men vi har også prøvet nyt:
· I april 2025 indviede vi Vildmarken, hvor over 80 deltagere hyggede sig sammen.
· I august mødtes vi i Vildmarken igen - rigtig mange mennesker kom til en hyggelig og uformel fællesspisning, hvor der blev serveret pølser ristet over bålet ved vores nye bålsteder. Det er et arrangement som vi i bestyrelsen har besluttet at gentage – så vi håber at se jer igen i maj i år.
· For år tilbage blev der optaget rigtig mange timers film med gode finderupborgere. Nogle af filmene har været vist hen ad vejen, men i september 2025 var alt endelig færdigklippet og redigeret. Det betød vi kunne invitere til fællesspisning igen – denne gang indendørs, så i oktober stod menuen på lækre supper – ledsaget af visning af de sidste af de lokale film. Det var et kæmpe tilløbsstykke, og det kan jeg godt forstå, for det gav så fint et indtryk af vores egn og dens udvikling. Hvis nogen af jer endnu ikke har set filmene, kan de varmt anbefales – de ligger frit tilgængelige på vores hjemmeside.
Selvfølgelig har vi også haft en række velbesøgte bankospil, som sammen med alle de andre tiltag her i byen bidrager til den fine mangfoldighed i vores tilbud. Endnu en ting vi vil fremhæve, er koncerterne i Finderup Kirke. De er til glæde for mange tilhørere, men de har også haft den positive betydning at de er med til at sikre, at vi fortsat har en fuldt aktiv sognekirke. Kirken var nemlig i risiko for at blive klassificeret som "lejlighedskirke" – men engagementet i og omkring vores arrangementer har medvirket til at holde den levende.
Rammerne for vores aktiviteter er i det hele taget i top – både her i Kulturhuset og i vores unikke biodiversitetsområde Vildmarken. Det er glædeligt at se, hvordan stederne danner grobund for fællesskab, kultur og naturglæde. Vi har fået ryddet op på vores lager, solgt ud af gamle ting og fået indkøbt nogle rigtig fine stole og borde, der er nemme at transportere, stille op og opbevare. Vi har også søgt, fået bevilliget og indkøbt forskellige nye redskaber, som gør det nemmere at vedligeholde vores arealer. Næste større indkøb bliver nye telte, som er meget nemmere at opsætte, end de som vi har brugt de sidste mange år. Alt sammen fordi vi mener det skal være så nemt som muligt at give en hjælpende hånd ved arrangementerne – og så er det også bare en kæmpe fornøjelse at tage de lækre ting frem!
I bestyrelsen har samarbejdet fungeret rigtig godt. Vi har en åben og konstruktiv dialog, og sammen har vi fået gennemført et flot aktivitetsår synes vi selv. Som nogen måske har bemærket, har vi udvidet aktivitetskalenderen lidt. Vi vil gerne styrke samarbejdet med vores nabolandsbyer, og har derfor indvilliget i, også at nævne nogle af deres større arrangementer. For os føles det helt rigtigt at støtte op om så nære initiativer, og vi håber I også får glæde af dette.
Da jeg stod her sidste år, nævnte jeg at vi arbejdede på forskønnelse af vores rundkørsel. Vi er endnu ikke nået i mål med dette – kommunen har bevilget en del penge til det, men de spænder desværre også lidt ben for processen – men vi kan love, at vi stadig lægger os i selen for projektet. Vi har også andre ideer på tegnebrættet, så vi vil bare sige at i godt kan glæde jer – vi vil annoncere nyt, når vi har datoerne på plads!
Sidst – og helt sikkert allerstørst tak skal gå til de af jer der møder trofast op og de mange af jer der bidrager til og med stort og småt. Det er jeres indsats, der gør, at det er så dejligt at være en del af Finderup By og Land.



